FOTO "What a match"! Cât s-a încheiat "clasicul" Insulele Virgine Americane - Insulele Virgine Britanice din preliminariile CM 2026
Cele două naționale au jucat turul 1 al calificărilor din zona CONCACAF.
Reprezentativele din Insulele Virgine Americane și Insulele Virgine Britanice s-au întâlnit vineri seara în prima manșă din turul 1 al calificărilor la Campionatul Mondial 2026 din zona CONCACAF.
Gazdele au deschis scorul în minutul 73 prin Jett Blaschka, american care joacă în Gibraltar, dar oaspeții au reușit egalarea în minutul 90+8 prin nou-intratul Hugo Costa Liziario.
"What a match!", a postat pe rețelele de socializare federația din Insulele Virgine Britanice, care are acum prima șansă la calificare după egalul scos in extremis în deplasare.
Returul din "Virgin Island Classic" se joacă pe 26 martie.
Echipele de start în meciul Insulele Virgine Americane - Insulele Virgine Britanice
Urmăriți SPORT.RO și pe Google News